smcproject/ml-wiki-sentences huggingface dataset:
ചൈനീസ് കമ്മ്യൂണിസ്റ്റ് ഘടകം ഈ ആശയങ്ങളെ സഹർഷത്തോടെ സ്വാഗതം ചെയ്യുകയുണ്ടായി .
1968 ഏപ്രിൽ 5 മുതൽ 12 വരെ പശ്ചിമബംഗാളിലെ ബർദ്ധ്മാനിൽ വെച്ചു നടന്ന പാർട്ടി പ്ലീനത്തിൽ വെച്ച് ഈ വിമതർ ഒരു പ്രത്യേക സംഘടനയുണ്ടാക്കി സി.പി.ഐ(എം)മിൽ നിന്നും പിരിഞ്ഞുപോയി .
ഓൾ ഇന്ത്യ കോ-ഓർഡിനേഷൻ കമ്മിറ്റി ഓഫ് കമ്മ്യൂണിസ്റ്റ് റെവല്യൂഷണറീസ് എന്ന പേര് ഇവർ സംഘടനക്കായി കണ്ടെത്തി, സി.പി.ഐ(എം)മിലെ പ്രമുഖർ ഒന്നും തന്നെ വിട്ടുപോയില്ലെങ്കിലും, ഈ പിളർപ്പ് രാജ്യവ്യാപകമായി തന്നെ പ്രതിഫലിച്ചു.
ഈ പുതിയ സംഘടന രക്തരൂക്ഷിത വിപ്ലവം തങ്ങളുടെ മാർഗ്ഗമായി സ്വീകരിച്ചു .
എന്നാൽ പശ്ചിമബംഗാളിലെ ഡാർജിലിംഗ് ജില്ലയിൽ കർഷകരെ പങ്കെടുപ്പിച്ചുകൊണ്ട് ഇവർ നടത്തിയ മുന്നേറ്റം, ഭരണകൂടം വളരെ ശക്തിയോടെ തന്നെ അടിച്ചമർത്തി .
സമാനരീതിയിലുള്ള വിമതസ്വരങ്ങൾ ആന്ധ്രപ്രദേശ് പാർട്ടി ഘടകത്തിനുള്ളിലും നടക്കുന്നുണ്ടായിരുന്നു.
തെലുങ്കാന സായുധ വിപ്ലവത്തിൽ പങ്കെടുത്ത പല വയോധികരും, പാർട്ടിയുടെ ഇന്നത്തെ നിലപാടിനെ വിമർശിച്ചുകൊണ്ട് രംഗത്തെത്തിയിരുന്നു.
നിയമസഭാംഗം കൂടിയായ ടി.നാഗി റെഡ്ഢിയുടെ നേതൃത്വത്തിലുള്ള ഈ സംഘം പാർട്ടിയുടെ കേന്ദ്ര നേതൃത്വത്തെ ചോദ്യം ചെയ്തു.
1968 ന്റെ മധ്യത്തിൽ ആന്ധ്രപ്രദേശ് ഘടകത്തിന്റെ ഏതാണ്ട് പകുതിയോളം വരുന്ന അംഗങ്ങൾ സി.പി.ഐ(എം) ഉപേക്ഷിച്ച് ആന്ധ്രപ്രദേശ് കോ-ഓർഡിനേഷൻ കമ്മിറ്റി ഓഫ് കമ്മ്യൂണിസ്റ്റ് റെവല്യൂഷണറീസ് എന്ന സംഘടനയുണ്ടാക്കി .
ടി.നാഗി റെഡ്ഢി , ഡി.വി.റാവു , കൊല്ല വെങ്കയ്യ , സി.പി.റെഡ്ഢി എന്നിവരായിരുന്നു ഈ വിമതരിൽ പ്രമുഖർ .
ഘടന പാർട്ടി കോൺഗ്രസ്‌ പോളിറ്റ് ബ്യൂറോ (പി.ബി) കേന്ദ്ര കമ്മിറ്റി (സി.സി) സംസ്ഥാന കമ്മിറ്റി ജില്ലാ കമ്മിറ്റി ഏരിയ കമ്മിറ്റി ലോക്കൽ കമ്മിറ്റി ബ്രാഞ്ച് കീഴ്ഘടകങ്ങൾ വിദ്യാർത്ഥി വിഭാഗം - അഖിലേന്ത്യാ വിപ്ലവ വിദ്യാർത്ഥി സംഘടന (ആൾ ഇന്ത്യാ റവല്യുഷനറി സ്റ്റുഡന്റ്സ് ഓർഗനൈസേഷൻ -എ.ഐ.ആർ.എസ്.ഒ) യുവജന വിഭാഗം - ഇന്ത്യൻ വിപ്ലവ യുവജന സംഘടന (ആർ.വൈ.എഫ്.ഐ) വനിതാ വിഭാഗം - അഖിലേന്ത്യാ വിപ്ലവ വനിതാ സംഘടന (ആൾ ഇന്ത്യാ റവല്യുഷനറി വുമൻസ് ഓർഗനൈസേഷൻ) സാംസ്കാരിക വിഭാഗം -  വിപ്ലവ സാംസ്കാരിക കുട്ടായിമ പ്രസിദ്ധീകരണങ്ങൾ പ്രസിദ്ധീകരണം ഭാഷ പ്രസിദ്ധീകരണകാലം ഘടകം പത്രാധിപർ പ്രസാധകൻ റെഡ് സ്റ്റാർ ഇംഗ്ലീഷ്‌ മാസിക കേന്ദ്ര ഘടകം, മുഖപത്രം കെ.എൻ.രാമചന്ദ്രൻ _ ദി മാർക്സിസ്റ്റ്‌ ലെനിനിസ്റ്റ് ഇംഗ്ലീഷ്‌ മാസിക കേന്ദ്ര ഘടകം, സിദ്ധാന്തിക പ്രസിദ്ധീകരണം _ _ സഖാവ് മലയാളം മാസിക കേരള സംസ്ഥാന ഘടകം മുഖപത്രം പി.ജെ.ജെയിംസ്‌ കെ.ശിവരാമൻ ശ്രേണി സംഗരം ഒഡിഷ മാസിക ഒഡിഷാ സംസ്ഥാന ഘടകം മുഖപത്രം _ _ മാർക്സ് വാദി ലെനിൻ വാദി കന്നഡ മാസിക കർണാടക സംസ്ഥാന ഘടകം മുഖപത്രം - - മക്കൾ ജനകീയം തമിഴ് മാസിക തമിഴ്‌നാട്‌ സംസ്ഥാന ഘടകം മുഖപത്രം - - ഇങ്ക്വിലാബ് ഇംഗ്ലീഷ്‌/ഹിന്ദി ത്രൈമാസിക വിദ്യാർത്ഥി സംഘടന കേന്ദ്ര ഘടകം, മുഖപത്രം - ദി റിബൽ ഇംഗ്ലീഷ്‌/ഹിന്ദി ത്രൈമാസിക യുവജന സംഘടന കേന്ദ്ര ഘടകം, മുഖപത്രം - - ദി റിവോൾട്ട് ഇംഗ്ലീഷ്‌ ത്രൈമാസിക വിപ്ലവ സാംസ്കാരിക കുട്ടായിമ കേന്ദ്ര ഘടകം, മുഖപത്രം - - ബ്രേയ്ക്കിംഗ് ദി ഷാക്കിൾസ് ഇംഗ്ലീഷ്‌ ത്രൈമാസിക വനിതാ സംഘടന കേന്ദ്ര ഘടകം, മുഖപത്രം - - കബനി മലയാളം ത്രൈമാസിക വനിതാ സംഘടന കേരള സംസ്ഥാന ഘടകം, മുഖപത്രം } ഇതും കാണുക Communist Party of India (Marxist–Leninist) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചാരു മജൂംദാർ കനു സന്യാൽ അവലംബങ്ങൾ
കറുത്ത അരി ഇംഗ്ലീഷ് വിലാസം https://ml.wikipedia.org/wiki/Black_rice Black rice Balatinaw (or Balatinao), an heirloom black rice from Mountain Province , Philippines Black rice as sold in China
ഒറിസ സാറ്റിവ എന്ന ഇനത്തിൽപ്പെടുന്ന ഒരു തരം അരിയാണ് കറുത്ത അരി .
പർപ്പിൾ റൈസ് എന്നും ഇത് അറിയപ്പെടുന്നു.
അവയിൽ ചിലത് ഗ്ലൂട്ടിനസ് അരിയാണ് .
കറുത്ത അരിയുടെ നിരവധി ഇനങ്ങൾ ഇന്ന് ലഭ്യമാണ്.
ഇന്തോനേഷ്യൻ ബ്ലാക്ക് റൈസ്, ഫിലിപ്പൈൻ ഹെയർലൂം ബലാറ്റിനാവ് ബ്ലാക്ക് റൈസ്, പിറുരുതോംഗ് ബ്ലാക്ക് ഗ്ലൂട്ടിനസ് റൈസ്, തായ് ജാസ്മിൻ ബ്ലാക്ക് റൈസ് എന്നിവ ഇതിൽ ഉൾപ്പെടുന്നു.
ഇന്ത്യയിലെ മണിപ്പൂരിൽ കറുത്ത അരി ചക്-ഹാവോ എന്നറിയപ്പെടുന്നു.
ബംഗ്ലാദേശിൽ, ഇത് കാലോ ധനേർ ചാൽ (കറുത്ത നെല്ലരി) എന്നറിയപ്പെടുന്നു.
ഇത് പുലാവ്
അല്ലെങ്കിൽ അരി അടിസ്ഥാനമാക്കിയുള്ള മധുരപലഹാരങ്ങൾ ഉണ്ടാക്കാൻ ഉപയോഗിക്കുന്നു.
കറുത്ത അരിയുടെ തവിടുപൊടിയിൽ (അറ്റത്തെ പാളി) ഭക്ഷണത്തിൽ കാണപ്പെടുന്ന ഏറ്റവും ഉയർന്ന അളവിലുള്ള ആന്തോസയാനിനുകളിലൊന്ന് അടങ്ങിയിരിക്കുന്നു.
ധാന്യത്തിന് ഉണക്കലരിക്ക് സമാനമായ അളവിൽ നാരുകൾ ഉണ്ട്.
ഉണക്കലരി പോലെ, ഇതിന് നേരിയ അണ്ടിച്ചുവയുള്ള രുചിയുണ്ട്.
കറുത്ത അരിക്ക് കടും കറുപ്പ് നിറമുണ്ട്.
സാധാരണയായി പാകം ചെയ്യുമ്പോൾ കടും പർപ്പിൾ നിറമാകും.
അതിന്റെ ഇരുണ്ട പർപ്പിൾ നിറം പ്രാഥമികമായി അതിന്റെ ആന്തോസയാനിൻ മൂലമാണ്.
ഇതിന് മറ്റ് നിറമുള്ള ധാന്യങ്ങളേക്കാൾ ഭാരം കൂടുതലാണ് .
കഞ്ഞി, മധുരപലഹാരം, പരമ്പരാഗത ചൈനീസ് ബ്ലാക്ക് റൈസ് കേക്ക്, റൊട്ടി, നൂഡിൽസ് എന്നിവ ഉണ്ടാക്കാൻ ഇത് അനുയോജ്യമാണ്.
USDA Nutrition Value per 100g Name Amount Unit Energy 356 kcal Protein 8.89 g Total lipid (fat) 3.33 g Carbohydrate, by difference 75.56 g Fiber, total dietary 2.2 g Sugars, total including NLEA 0 g Calcium, Ca 0 mg Iron, Fe 2.4 mg Sodium, Na 0 mg Vitamin C, total ascorbic acid 0 mg Vitamin A, IU 0 IU Fatty acids, total saturated 0 g Fatty acids, total trans 0 g Cholesterol 0 mg അവലംബം
കലിഖോ പുൽ
വടക്കുകിഴക്കൻ സംസ്ഥാനമായ അരുണാചൽ പ്രദേശിന്റെ മുൻ മുഖ്യമന്ത്രിയായിരുന്നു കലിഖോ പുൽ (20 ജൂലൈ 1969 - 9 ഓഗസ്റ്റ് 2016).
ഇന്ത്യൻ ദേശീയ കോൺഗ്രസിനെ പ്രതിനിധീകരിച്ച് ഹയൂലിയാങ് വിധൻ സഭാ മണ്ഡലത്തിൽ നിന്ന് അഞ്ച് തവണ തിരഞ്ഞെടുക്കപ്പെട്ടു.
നേരത്തെ കോൺഗ്രസിലായിരുന്ന അദ്ദേഹം പിന്നീട് പാർട്ടി ബന്ധം ഉപേക്ഷിക്കുകയായിരുന്നു.
ഇതിനുപിന്നാലെയാണ് കോൺഗ്രസ് വിമതരുടെയും പ്രതിപക്ഷമായിരുന്ന ബിജെപിയുടെയും പിന്തുണയോടെ മുഖ്യമന്ത്രി പദത്തിലെത്തിയത്.
2016 മാർച്ചിൽ 30 കോൺഗ്രസ് വിമത എംഎൽഎമാരോടൊപ്പം അദ്ദേഹം പീപ്പിൾസ് പാർട്ടി ഓഫ് അരുണാചലിൽ ചേർന്നു.
എന്നാൽ 2016 ജൂലായിൽ കലിഖോ പുൽ സർക്കാരിനെ സുപ്രീംകോടതി പിരിച്ചുവിട്ടു.2016 ഓഗസ്റ്റ് ഒമ്പതിന് കലിഖോ പുലിനെ ഇറ്റാനഗറിലെ മുഖ്യമന്ത്രിയുടെ ഔദ്യോഗിക വസതിയിൽ ആത്മഹത്യ ചെയ്ത നിലയിൽ കണ്ടെത്തിയിരുന്നു.
സ്വവസതിയിൽ നവീകരണപ്രവൃത്തി നടക്കുന്നതിനാൽ സർക്കാർ പിരിച്ചുവിട്ടിട്ടും കലിഖോ പുൽ ഔദ്യോഗിക വസതിയിലായിരുന്നു താമസം.
ഇതിനിടെയാണ് അദ്ദേഹത്തെ തൂങ്ങിമരിച്ചനിലയിൽ കണ്ടെത്തിയത്.
പൂൽ എന്ന വല്ല ഗ്രാമത്തിൽ 1969 ജൂലൈ 20 ന്  അൻജവ് ജില്ലയിലെ നിട്ടുള്ള കമൻ മിശ്മി വർഗക്കാരുടെ ഗ്രാമത്തിൽ ജനിച്ചു.
അമ്മ കോരൻലു മരിക്കുമ്പോൾ പുലിന് 13 മാസം പ്രായമേ ഉണ്ടായിരുന്നുള്ളൂ.
ആറുവയസ്സുള്ളപ്പോൾ പിതാവ് ടൈലം മരിച്ചു, അതിനുശേഷം അമ്മായിയുടെ കുടുംബത്തോടൊപ്പം താമസിക്കുകയും വിറക് ശേഖരിച്ച് കുടുംബത്തെ സഹായിക്കുകയും ചെയ്തു.
സ്കൂൾ വിട്ട അദ്ദേഹം 10 വയസ്സുള്ളപ്പോൾ ഹവായ് ക്രാഫ്റ്റ് സെന്ററിലെ ഒരു മരപ്പണി കോഴ്‌സിൽ ചേർന്നു, അവിടെ 1.50 രൂപ നിരക്കിൽ  പ്രതിദിനം സ്റ്റൈപ്പന്റായി.
താൽക്കാലിക അടിസ്ഥാനത്തിൽ അവിടെ ട്യൂട്ടറായി ജോലി ചെയ്തു.
എൺപതുകളുടെ മധ്യത്തിൽ ഹവായ് മിഡിൽ സ്കൂളിലെ ഹെഡ്മാസ്റ്റർ ശ്രീ രാം നരേഷ് പ്രസാദ് സിൻഹയുടെ ഉപദേശപ്രകാരം അദ്ദേഹം ഒരു നൈറ്റ് സ്കൂളിൽ ചേർന്നു.
പുലിന്റെ പുരോഗതിയിൽ ആകൃഷ്ടനായ സിൻ‌ഹ ആറാം ക്ലാസിലേക്ക് നേരിട്ടു  പ്രവേശനം നേടുന്നതിന് സഹായിച്ചു.
വിദ്യാഭ്യാസ മന്ത്രി ഖാപ്രിസോ ക്രോങും ലോഹിത് ഡെപ്യൂട്ടി കമ്മീഷണർ ഡി എസ് നേഗിയും പങ്കെടുത്ത സ്കൂളിൽ നടന്ന ഒരു ചടങ്ങിൽ അദ്ദേഹം  സ്വാഗത പ്രസംഗകനായി.
തന്റെ പ്രസംഗവും ദേശസ്നേഹ ഗാനവും കൊണ്ട് കാലിഖോയ്ക്ക് പ്രേക്ഷകരെ ആകർഷിച്ചു.
സിൻഹ പുലിനെ ഹവായ് മിഡിൽ സ്കൂളിൽ ചേർത്തു, കൂടാതെ സ്കൂൾ ഹോസ്റ്റലിൽ ഒരു സ്ഥാനം വാഗ്ദാനം ചെയ്തു.
പാവപ്പെട്ട വിദ്യാർത്ഥികൾക്ക് ഔദ്യോഗിക സ്കോളർഷിപ്പ് ഇല്ലാത്തതിനാൽ, പ്രധാനാധ്യാപകൻ, ഹവായിയിലെ സർക്കിൾ ഓഫീസറുടെ പിന്തുണയോടെ; ഹവായിയിലെ സർക്കിൾ ഓഫീസിലെ കാവൽക്കാരനായും മാസം ₹ 212  ശമ്പളത്തിന് ജോലി ചെയ്തു.
സ്കൂളിന്റെ അവസാന വർഷത്തിൽ ജനറൽ സെക്രട്ടറി പദവിയിൽ വിദ്യാർത്ഥി പ്രതിനിധിയായി നാമനിർദ്ദേശം ചെയ്യപ്പെട്ടു.
പാൻ ഷോപ്പ്,   മുള വേലികളുടെയും കൂരകളുടെയും നിർമ്മാണവുമൊക്കെയായി  ഉപജീവനമാർഗം തേടി.
തെസുവിലെ ഇന്ദിരാഗാന്ധി കോളേജിൽ നിന്ന് സാമ്പത്തിക ശാസ്ത്രത്തിൽ ബിരുദം നേടി.
ഒരു അഭിമുഖത്തിൽ പുൽ താൻ ദൈവത്തിൽ വിശ്വസിക്കുന്നില്ലെന്ന് പ്രസ്താവിച്ചു; "ഞാൻ ദൈവത്തിൽ വിശ്വസിക്കുന്നില്ല, കാരണം അവൻ അവിടെ ഉണ്ടായിരുന്നെങ്കിൽ ഞാൻ കഷ്ടപ്പെടുമായിരുന്നില്ല."
എന്നായിരുന്നു അദ്ദേഹത്തിന്റെ നിലപാട്
1980 കളിൽ പുൽ ആറുവർഷമായി വിട്ടുമാറാത്ത ഗ്യാസ്ട്രിക് പ്രശ്‌നത്തിന് ചികിത്സയിലായിരുന്നു.
സാമ്പത്തിക ബുദ്ധിമുട്ടാൽ ലോഹിത് നദിയിലെ പാലത്തിന് മുകളിലൂടെ ചാടി ആത്മഹത്യ ചെയ്യാൻ ആലോചിച്ചിരുന്നുവെന്ന് അദ്ദേഹം പറഞ്ഞിട്ടുണ്ട്.
ഡെപ്യൂട്ടി കമ്മീഷണർ നേഗിയിൽ നിന്ന് സാമ്പത്തിക സഹായം സ്വീകരിച്ച അദ്ദേഹം ചികിത്സ പൂർത്തിയാക്കി.
പുൽ ഹയുലിയാങ് വിധൻ സഭാ മണ്ഡലത്തിൽ മത്സരിച്ച് 1995, 1999, 2004, 2009, 2014 വർഷങ്ങളിൽ ഇന്ത്യൻ ദേശീയ കോൺഗ്രസ് സ്ഥാനാർത്ഥിയായി മത്സരിച്ചു.
ധനകാര്യ, നികുതി, എക്സൈസ്, ആരോഗ്യം, കുടുംബക്ഷേമം എന്നിവയുടെ വിവിധ വകുപ്പുകൾ പുൽ കൈകാര്യം ചെയ്തു.
2003 മുതൽ 2007 വരെ മുഖ്യമന്ത്രി ഗെഗോംഗ് അപ്പാങ്ങിന്റെ കീഴിൽ അദ്ദേഹം സംസ്ഥാന ധനമന്ത്രിയായിരുന്നു.
2011 നവംബർ വരെ അദ്ദേഹം വീണ്ടും ധനമന്ത്രിയായിരുന്നു.
2014 ലെ തിരഞ്ഞെടുപ്പിൽ നബാം തുക്കി മുഖ്യമന്ത്രിയായപ്പോൾ ആരോഗ്യ-കുടുംബക്ഷേമ മന്ത്രാലയത്തിന്റെ ചുമതല വഹിച്ചു.
യുവാക്കൾക്കിടയിൽ കറുപ്പ് ആസക്തിയെക്കുറിച്ച് അദ്ദേഹം ആശങ്ക പ്രകടിപ്പിക്കുകയും ബാധിത ജില്ലകളിൽ ആസക്തി കേന്ദ്രങ്ങൾ പ്രഖ്യാപിക്കുകയും ചെയ്തു.
ഏലം, കിവീസ്, പ്ലംസ്, ആപ്പിൾ, ഓറഞ്ച് തുടങ്ങിയ ഉൽ‌പന്നങ്ങളുടെ കർഷകർക്ക് സാങ്കേതിക പിന്തുണയും വിപണന സഹായവും നൽകുകയെന്ന ലക്ഷ്യത്തോടെ അദ്ദേഹം അഞ്ജാവ് ജില്ലയിൽ ഒരു കമ്മ്യൂണിറ്റി ഹോർട്ടി-ഫാമിംഗ് പദ്ധതി ആരംഭിച്ചു.
ആരോഗ്യ-കുടുംബക്ഷേമ മന്ത്രിയായിരുന്ന കാലയളവിൽ, "സംസ്ഥാനത്തിന്റെ ആരോഗ്യ സൂചകങ്ങൾ മെച്ചപ്പെടുത്താനുള്ള തന്റെ ശ്രമങ്ങൾ പലപ്പോഴും  തടസ്സങ്ങൾ നേരിടേണ്ടി വന്നു. ഇത് മറ്റ് കാബിനറ്റ് മന്ത്രിമാരുമായുള്ള അഭിപ്രായവ്യത്യാസത്തിലേക്ക് നയിക്കുകയും 2014 ഡിസംബറിൽ അദ്ദേഹത്തെ മന്ത്രിസഭയിൽ നിന്ന് നീക്കം ചെയ്യുകയും ചെയ്തു. പാർടി വിരുദ്ധ പ്രവർത്തനങ്ങൾ ആരോപിച്ച് 2015 ഏപ്രിലിൽ അദ്ദേഹത്തെ ആറുവർഷം പാർട്ടിയിൽ നിന്ന് പുറത്താക്കി. ഒരു കാരണം കാണിക്കൽ നോട്ടീസ് പോലും നൽകാത്തതിനാൽ അരുണാചൽ പ്രദേശ് കോൺഗ്രസ് കമ്മിറ്റിയുടെ നീക്കം തെറ്റാണെന്ന് പുൽ പ്രഖ്യാപിച്ചു. "
തന്റെ ജോലി ചെയ്തതിന് ശിക്ഷിക്കപ്പെട്ടു" എന്നായിരുന്നു അദ്ദേഹത്തിന്റെ നിലപാട്.
അടുത്ത ദിവസം നടന്ന പത്രസമ്മേളനത്തിൽ സർക്കാരിനെതിരെ അദ്ദേഹം ഏതാണ്ട് ₹ 6.924 കോടി  രൂപയുടെ അഴിമതി ആരോപണം ഉന്നയിച്ചു.
2015, കോൺഗ്രസ് വിമതരുടെയും പ്രതിപക്ഷമായിരുന്ന ബിജെപിയുടെയും പിന്തുണയോടെ മുഖ്യമന്ത്രി പദത്തിലെത്തി.
എന്നാൽ 2016 ജൂലായിൽ കലിഖോ പുൽ സർക്കാരിനെ സുപ്രീംകോടതി പിരിച്ചുവിട്ടു.
പുൾ 2016 ഓഗസ്റ്റ് 9 ന് 47 ആം വയസ്സിൽ അന്തരിച്ചു.
അന്ന് രാവിലെ യോഗ പരിശീലിച്ച മുറിയിലെ സീലിംഗ് ഫാനിൽ തൂങ്ങിമരിച്ച നിലയിൽ അദ്ദേഹത്തിന്റെ മൃതദേഹം കണ്ടെത്തി.
മൂന്ന് ഭാര്യമാരും നാല് മക്കളുമുണ്ട്.
പുൾ എഴുതിയ ഡയറി കണ്ടെത്തിയ റിപ്പോർട്ടുകൾ അധിക ജില്ലാ മജിസ്‌ട്രേറ്റ് (എ.ഡി.എം) താലോ പോടോം ഓഗസ്റ്റ് 11-ന് തള്ളി.
എന്നിരുന്നാലും, 60 പേജുള്ള നാല് ലഘുലേഖകൾ മേരെ വിചാർ ("എന്റെ ചിന്തകൾ") അദ്ദേഹത്തിന്റെ മുറിയിൽ നിന്ന് കണ്ടെത്തി പോലീസ് കസ്റ്റഡിയിലെടുത്തു.
നിയുക്ത മജിസ്‌ട്രേറ്റിന് മുന്നിൽ തുറക്കാനായി മറ്റ് തെളിവുകൾ പോലീസ് മുദ്രവെച്ചു.
ആത്മഹത്യാക്കുറിപ്പ് കണ്ടെത്തിയതായി മുതിർന്ന പോലീസ് ഉദ്യോഗസ്ഥർ സ്ഥിരീകരിച്ചെങ്കിലും അതിലെ ഉള്ളടക്കങ്ങൾ വെളിപ്പെടുത്തിയിട്ടില്ലെന്ന് ഇന്തോ-ഏഷ്യൻ ന്യൂസ് സർവീസ് അറിയിച്ചു.
എന്നാൽ ആത്മഹത്യാക്കുറിപ്പ് ഇല്ലെന്ന് ആഭ്യന്തര മന്ത്രാലയത്തിന്റെ സ്ഥിരീകരണം ഏഷ്യൻ ന്യൂസ് ഇന്റർനാഷണൽ റിപ്പോർട്ട് ചെയ്തു.
കാഞ്ചീപുരം സാരി ഇംഗ്ലീഷ് വിലാസം https://ml.wikipedia.org/wiki/Kanchipuram_sari
ഇന്ത്യയിലെ തമിഴ്നാട് സംസ്ഥാനത്തിൽ സ്ഥിതി ചെയ്യുന്ന കാഞ്ചീപുരത്തെ നെയ്ത്തുകാർ പരമ്പരാഗതമായി നെയ്യുന്ന പട്ടുസാരിയാണ് കാഞ്ചീപുരം സാരി .
ബനാറസി സാരികളോട് കിടപിടിക്കുന്ന തെന്നിന്ത്യൻ സാരികളാണ് കാഞ്ചീപുരം സാരികൾ.
2005-ൽ കാഞ്ചീപുരം സാരി ഭൗമസൂചികയിൽ ഇടം നേടി.
2008-ലെ കണക്കുകൾ പ്രകാരം ഏകദേശം 5,000 കുടുംബങ്ങൾ കാഞ്ചീപുരം സാരി നിർമ്മാണത്തിൽ ഏർപ്പെടിരിക്കുന്നു..
പട്ടുനൂലും പരുത്തിനൂലും ഉല്പാദിപ്പിക്കുന്ന ഇരുപത്തിയഞ്ച് വ്യവയാസ സംരംഭങ്ങളും അറുപത് ഡൈയിങ് യൂണിറ്റുകളും ഈ പ്രദേശത്ത് സ്ഥിതി ചെയ്യുന്നു..
ഓരോ വർഷവും നെയ്യപ്പെടുന്ന കാഞ്ചീപുരം സാരികളുടെ എണ്ണം നാലു ലക്ഷത്തിനും അഞ്ചു ലക്ഷത്തിനും ഇടയിലാണ് ചരിത്രം
കൃഷ്ണദേവരായരുടെ കാലത്താണ് കാഞ്ചീപുരത്തിനു പ്രാമുഖ്യം കൈവന്നത്,  ഈ കാലഘട്ടത്തിൽ ആണ് ആന്ധ്രാപ്രദേശിൽനിന്നും തമിഴ്നാടിലേക്ക് നെയ്ത്തുകാരായ ദേവാംഗ, ശാലിഗർ സമുദായത്തിൽപ്പെട്ടവർ കുടിയേറിയത്, പട്ടുസാരികൾ നെയ്യുന്നതിൽ വിദഗ്ദ്ധരായിരുന്നു ഇവർ.
പ്രത്യേകതകൾ ഒരു കാഞ്ചീപുരം സാരി നെയ്യുന്നത്
ദക്ഷിണേന്ത്യയിൽ (കർണാടക) നിന്നുള്ള പട്ടുനൂലും ഗുജറാത്തിലെ സൂറതിൽ നിന്നുമുള്ള കസവും ഉപയോഗിച്ചാണ് കാഞ്ചീപുരം സാരി നെയ്യുന്നത് .
സാരിയും ബോർഡറും വേറേവേറേ നെയ്ത് കൂട്ടിയോജിപ്പിക്കുകയാണ് ചെയ്യുന്നത് .
57% വെള്ളിയും 0.6% സ്വർണ്ണവും ചേർത്തുണ്ടാക്കിയ കസവാണ് ഉപയോഗിക്കുന്നത്.
മുന്താണിയ്ക്കും ബോർഡറിനും ഉപയോഗിക്കുന്ന നിറങ്ങൾ സാരിയുടെ നിറങ്ങളിൽനിന്നും വ്യത്യസ്തമായതാണ്, കാഞ്ചീപുരം സാരി നെയ്യുന്നതിനായി ഒരു എട്ടു മുതൽ പതിനഞ്ച് ദിവസങ്ങൾ വരെ എടുക്കാറുണ്ട്.
കാഞ്ചീപുരത്തിന്റെ സമീപപ്രദേശങ്ങളിലെ ക്ഷേത്രങ്ങളുടെ സ്വാധീനം സാരികളിലെ പ്രതീകങ്ങളിൽ ദൃശ്യമാണ്, സൂര്യൻ, ചന്ദ്രൻ, മയിൽ, ഹംസം, തത്തകൾ, രഥങ്ങൾ, പുഷ്പങ്ങൾ, സിംഹങ്ങൾ, നാണയങ്ങൾ തുടങ്ങിയവ കാഞ്ചീപുരം സാരികളിൽ തുന്നിയിരിക്കുന്നതായി കാണാം.
മുല്ലപ്പൂക്കൾ വിതറിയിരിക്കുന്നതുപോലേയും (മല്ലിനഗ്ഗു) സമാന്തരരേഖകളും(താണ്ഡവാളം) ചില സാരികളിൽ കാണാം.
കൂടുതൽ വായനക്ക് Design Resource on Silk Weaving - Kanchipuram Art of Indian Silk Weaving by Professor Bibhudutta Baral with Mr. Antony William, Mr. Mahesh, and Mr. Srikanth NID R D Campus, Bangalore അവലംബം
മുന്നാട്
കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് മുന്നാട്.
ഗിരികൃഷ്ണൻ കൂടാല യുടെ ജന്മ ദേശമാണ്.
പാണത്തൂരിൽ നിന്നും കർണ്ണാടകയിലെ സുള്ള്യ വഴി ബാംഗ്ളൂർ , മൈസൂർ എന്നിവിടങ്ങളിലേക്ക് എളുപ്പ മാർഗ്ഗമുണ്ട്.
2001 ലെ സെൻസസ് പ്രകാരം ആകെയുള്ള ജനസംഖ്യ 8743 ആണ്.
അതിൽ 4248 പുരുഷന്മാരും 4495 സ്ത്രീകളും ആണ്.
വിദ്യാഭ്യാസ സ്ഥാപനങ്ങൾ പീപ്പിൾ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് സ്റ്റഡീസ്.
ജനസേവന കേന്ദ്രങ്ങൾ സൈന് അപ്പ് ഡിജിറ്റല് സര്വ്വീസ് മുന്നാട് sign up digital services munnad അവലംബം 1 2 {{ cite web }} : | first= missing | last= ( help ) CS1 maint: multiple names: authors list ( link )
യഹോവയുടെ സാക്ഷികൾ ഇംഗ്ലീഷ് വിലാസം https://ml.wikipedia.org/wiki/Jehovah%27s_Witnesses
മുഖ്യധാരാക്രൈസ്തവരിൽ നിന്നു വ്യത്യസ്തമായി പുനരുത്ഥാനവിശ്വാസികളും , സഹസ്രാബ്ദവാഴ്ച്ചക്കാരും , അത്രിത്വവിശ്വാസങ്ങൾ പിന്തുടരുന്നവരുമായ ഒരു അന്താരാഷ്ട്ര ക്രിസ്തീയ മതവിഭാഗമാണ് യഹോവയുടെ സാക്ഷികൾ ( ഇംഗ്ലീഷ് : Jehovah's Witnesses ).
ഈ മതം തൊണ്ണൂറ് ലക്ഷത്തിലധികം പേർ സുവാർത്ത പ്രചാരക വേലയിൽ ഏർപ്പെടുന്നതായും, ഒരു കോടി അമ്പതു ലക്ഷത്തിൽപരം സമ്മേളനഹാജർ ഉള്ളതായും, രണ്ട് കോടിയിൽ അധികം  വാർഷിക സ്മാരക ഹാജർ ഉള്ളതായും രേഖപ്പെടുത്തുന്നു.
ലോകവ്യാപകമായി ഏതാണ്ട് 240 ദേശങ്ങളിൽ ഇവരുടെ പ്രവർത്തനം നടത്തപ്പെടുന്നു.
ഈ ലോക വ്യവസ്ഥിതിയെ അർമ്മഗദോനിലൂടെ ദൈവം ഉടനെ നശിപ്പിക്കുമെന്നും തുടർന്ന് മനുഷ്യവർഗ്ഗത്തിന്റെ സമസ്ത പ്രശ്നങ്ങൾക്കുമുള്ള ഒരു ശാശ്വതപരിഹാരമായി ഭൂമിയിൽ ദൈവരാജ്യം സ്ഥാപിക്കപ്പെടും എന്നുള്ളതാണ് ഇവരുടെ കേന്ദ്രവിശ്വാസം.
റസ്സൽ എന്ന ബൈബിൾ ഗവേഷകൻ 1876-ൽ സ്ഥാപിച്ച ബൈബിൾ വിദ്യാർത്ഥികൾ എന്ന നിഷ്പക്ഷ ബൈബിൾ പഠന സംഘടനയാണ് പഠിപ്പിക്കലുകളിലും സംഘാടനത്തിലും പല നവീകരണങ്ങൾക്കു ശേഷം 1931-ൽ ബൈബിളിലെ യെശയ്യാവ് 43:10-12 ആധാരമാക്കി യഹോവയുടെ സാക്ഷികൾ എന്ന നാമം സ്വീകരിച്ചത്.
വാച്ച്ടവർ ബൈബിൾ ആന്റ് ട്രാകറ്റ് സൊസൈറ്റി എന്ന നിയമപരമായ കോർപ്പറേഷനിലൂടെയാണ് ഇവരുടെ പ്രവർത്തനം ലോകവ്യാപകമായി ഏകോപിപ്പിച്ച് നടത്തപ്പെടുന്നത്.
യഹോവയുടെ സാക്ഷികൾ തങ്ങളുടെ വിശ്വാസം ബൈബിളിൽ മാത്രം അടിസ്ഥാനപ്പെടുത്തി ഉള്ളതാണെന്ന് പറയുന്നു.
പക്വതയുള്ള ഒരു കൂട്ടം പുരുഷന്മാരാലുള്ള ഭരണസംഘമാണ് ഇവരുടെ ദൈവശാസ്ത്രത്തിനും , പ്രവർത്തനങ്ങൾക്കും മേൽനോട്ടം നടത്തുന്നത്.
യഹോവയുടെ സാക്ഷികൾ പിതാവായ ദൈവത്തിന്റെ യഹോവ എന്ന നാമത്തിന്—അല്ലെങ്കിൽ മറ്റുഭാഷകളിൽ തത്തുല്യമായ ഉച്ചാരണത്തിന്—പ്രാധാന്യം കൊടുക്കുകയും യഹോവയെ മാത്രം സർവ്വശക്തനായി വിശ്വസിക്കുകയും ആരാധിക്കുകയും ചെയ്യുന്നു.
യേശുവിനെ ദൈവപുത്രനായും, രക്ഷകനായും, ഒരേയൊരു മദ്ധ്യസ്ഥനായും, ദൈവരാജ്യത്തിന്റെ നിയുക്ത രാജാവായും പഠിപ്പിക്കുന്നു.
ഇപ്പോൾ നാം ജീവിക്കുന്നത് ഒരു അന്ത്യകാലത്താണെന്നും പെട്ടെന്ന് തന്നെ ദൈവം ആയ യഹോവ ദുഷ്ടന്മാരെ എല്ലാം നശിപ്പിച്ചതിന് ശേഷം നീതിമാന്മാരായ മനുഷ്യർക്ക്‌ രോഗമോ, വാർധക്യമോ, മരണമോ ഇല്ലാത്ത ഒരു ജീവിതം ഈ ഭൂമിയിൽ നൽകും എന്ന് ഇവർ വിശ്വസിക്കുന്നു.
പറുദീസ ആയി മാറ്റപ്പെടുന്ന ഈ ഭൂമിയിൽ മരിച്ചുപോയ നല്ലവരായ ആളുകളെ ദൈവം പുനരുത്ഥാനപ്പെടുത്തുമെന്നും അവരെ വീണ്ടും കാണാനാകുമെന്നും ഇവർ പ്രത്യാശിക്കുന്നു.
മുഖ്യധാരാ ക്രൈസ്തവ സഭകളുടെ ഉപദേശങ്ങളിൽ നിന്നും തികച്ചും വ്യത്യസ്തമാണ് ഇവരുടെ പഠിപ്പിക്കലുകൾ.
വിശ്വാസികൾ ത്രിത്വവും , തീ നരകവും , ആത്മാവിന്റെ അമർത്യതയും ബൈബിളധിഷ്ഠിതമല്ല എന്ന് പഠിപ്പിച്ച് തിരസ്കരിക്കുന്നു.
ക്രിസ്തുമസ് , ഈസ്റ്റർ , ജന്മദിനം എന്നിവയ്ക്ക് പുറജാതീയ ഉദ്ഭവം ഉള്ളതിനാൽ അവയ്ക്ക് ക്രിസ്തുമതത്തിൽ സ്ഥാനമില്ല എന്നു പഠിപ്പിച്ച് ആഘോഷിക്കുന്നില്ല.
ഇവരുടെ ആരാധനാലയത്തെ 'രാജ്യഹാൾ' എന്നാണ് വിളിക്കുന്നത്‌.
കുരിശോ മറ്റു വിഗ്രഹങ്ങളോ ആരാധനക്കായി ഇവർ ഉപയോഗിക്കാറില്ല.
കൂടാതെ, ഇവർക്ക് വൈദീകരോ ശമ്പളം പറ്റുന്ന പുരോഹിതന്മാരോ ഇല്ല.
എല്ലാ പ്രവർത്തകരും സ്വമേധയാ സേവകർ ആണ്.
പുകവലി, അടക്ക ചവക്കൽ, മയക്കുമരുന്നിന്റെ ദുരുപയോഗം, അസഭ്യസംസാരം തുടങ്ങിയ ദുശീലങ്ങൾ ഇവർക്ക് ഒട്ടും തന്നെ പാടുള്ളതല്ല.
എന്നാൽ മദ്യം മിതമായ അളവിൽ ഉപയോഗിക്കുന്നതിൽ തടസം ഇല്ല.
യഹോവയുടെ സാക്ഷികൾ വൈദ്യ ചികിത്സാ തേടുന്നവർ ആണെങ്കിലും മറ്റുള്ളവരിൽ നിന്നും രക്തമോ രക്തത്തിന്റെ പ്രധാന ഘടകംശങ്ങളോ സ്വീകരിക്കില്ല.
എന്നാൽ രക്തരഹിത വൈദ്യചികിത്സയും ശസ്ത്രക്രീയയും സ്വീകരിക്കും.
വീടുതോറുമുള്ള സുവിശേഷ പ്രവർത്തനം ഇവരുടെ മുഖമുദ്ര ആണ്.
വീക്ഷാഗോപുരം , ഉണരുക!
എന്നീ മാസികകൾ ഇവരുടെ പ്രസിദ്ധീകരണങ്ങളാണ്.
ഇവരുടെ പ്രവർത്തകർ 'പ്രചാരകർ' എന്നാണ് അറിയപ്പെടുന്നത്.
ലോകത്തിൽ ഏറ്റവും അധികം ഭാഷകളിൽ വിവർത്തനം ചെയ്യപ്പെട്ടിട്ടുള്ള വെബ്സൈറ്റ് യഹോവയുടെ സാക്ഷികളുടേത്‌ ആണ്.
www.jw.org എന്ന ഇവരുടെ ഔദ്യോഗിക വെബ്സൈറ്റ് 2023ലെ കണക്ക് അനുസരിച്ച് 1,087 ഭാഷകളിൽ ലഭ്യമാണ്.
യഹോവയുടെ സാക്ഷികൾ തങ്ങളെ ദേശീയമോ, വർഗീയമോ, വംശീയമോ ആയ വ്യത്യാസമില്ലാത്ത ഒരു ആഗോള സഹോദരകുടുംബത്തിന്റെ ഭാഗമായി കണക്കാക്കുന്നു.
അതുകൊണ്ട് തന്നെ ഇവർ യുദ്ധങ്ങളിൽ പങ്കെടുക്കുന്നില്ല.
രാഷ്ട്രീയമായി നിഷ്പക്ഷരായിരിക്കാനും, ദേശീയപതാകയെ വന്ദിക്കാതിരിക്കാനും, ദേശീയഗാനം പാടാതിരിക്കാനും, സൈനിക സേവനം നടത്താതിരിക്കാനുള്ള വിശ്വാസികളുടെ മനസാക്ഷിപരമായ തീരുമാനം നിമിത്തം പല രാജ്യങ്ങളിലും ഇവരുടെ പ്രവർത്തനം, പ്രത്യേകമായും നിർബന്ധിത സൈനിക സേവനം നിഷ്കർഷിക്കുന്ന രാജ്യങ്ങളിൽ അധികാരികളുമായി നിയമയുദ്ധത്തിനു കാരണമായിട്ടുണ്ട്.
ഉദാഹരണത്തിന്, നാസി ജർമനിയിലും മുൻ സോവിയറ്റ് ഭരണത്തിൻ കീഴിലും ഇവർ ക്രൂരമായി പീഡിപ്പിക്കപ്പെട്ടിട്ടുണ്ട്.
ഹിറ്റ്ലറിന്റെ സൈന്യത്തിൽ ചേരാൻ വിസമ്മതിച്ചു എന്ന ഒറ്റ കാരണത്താൽ ആയിരകണക്കിന് യഹോവയുടെ സാക്ഷികളെ തടങ്കൽ പാളയങ്ങളിലേക്ക് അയക്കുകയും നൂറ് കണക്കിന് അംഗങ്ങളെ നേരിട്ട് വധിക്കുകയും ചെയ്തിട്ടുണ്ട്.
ഇവരുടെ ദീർഘകാല നിയമയുദ്ധം, പല രാജ്യങ്ങളുടെയും നിയമനിർമ്മാണത്തിൽ പ്രത്യേകിച്ച് പൗരാവകാശ മേഖലയിൽ പറയത്തക്ക സ്വാധീനം ചെലുത്തിയിട്ടുണ്ട്.
ഉദാഹരണത്തിന്, അമേരിക്കൻ ഐക്യനാടുകളിലെ പരമോന്നത കോടതിയിൽ തന്നെ അമ്പതോളം നിയമവിജയങ്ങൾ ഇവർ നേടിയിട്ടുണ്ട്.
കൂടാതെ, യൂറോപ്യൻ മനുഷ്യാവകാശ കോടതിയിലും അറുപതോളം കേസുകൾ ഇവർ വിജയിച്ചിട്ടുണ്ട്.
ഇന്ത്യൻ സുപ്രീം കോടതിയിൽ 1986ൽ ദേശീയഗാന ആലാപനത്തോട് ബന്ധപ്പെട്ട് ഇവർ നേടിയ നിയമവിജയം ഇന്ത്യയുടെ ഭരണഘടന സംബന്ധിച്ച കേസുകളിൽ പ്രധാനപ്പെട്ട ഒന്നാണ്.
പുതിയ ലോക ഭാഷാന്തരം ബൈബിൾ പഠിപ്പിക്കൽ ക്ലാസുകൾ രാജ്യഹാൾ · ഗിലെയാദ് സ്കൂൾ എതിർപ്പുകൾ പീഡനങ്ങൾ · വിമർശനങ്ങൾ നിയമയുദ്ധങ്ങൾ ക സ തി ചരിത്രം തുടക്കം ചാൾസ്‌ റ്റെയ്‌സ്‌ റസ്സൽ (1852–1916).
1870-ൽ ചാൾസ്‌ റ്റെയ്‌സ്‌ റസ്സൽ എന്ന യുവ ബൈബിൾ ഗവേഷകന്റെ നേതൃത്വത്തിൽ ഒരു നിഷ്പക്ഷ ബൈബിൾ പഠന സംഘം അമേരിക്കൻ ഐക്യനാടുകളിലെ പെനിസിൽവാനിയയിൽ കൂടുകയുണ്ടായി.
1876-ൽ ഇവർ ബൈബിൾ വിദ്യാർത്ഥികൾ എന്ന ഒരു സംഘടന രുപീകരിച്ചു.
തന്റെ ശുശ്രുഷാകാലത്തുടനീളം ത്രിത്വം, അത്മാവിന്റെ അമർത്യത, തീനരകം, വിധി, യേശുവിന്റെ ജഡപ്രകാരമുള്ള തിരിച്ചുവരവ്വ്, ഭുമി ലോകാവസാനത്തിൽ നശിപ്പിക്കപ്പെടും എന്നതുപോലുള്ള പരമ്പരാഗത ക്രൈസ്തവരുടെ വിശ്വാസങ്ങളെയും, പാരമ്പര്യങ്ങളെയും അദ്ദേഹം ചോദ്യംചെയ്തു.
ചെറുപ്പം മുതൽ ബൈബിളിൽ താല്പര്യം വളർത്തിയിരുന്ന റസ്സലിനെ അന്നുണ്ടായിരുന്ന ചില സഹസ്രാബ്ദവാഴ്ച്ചക്കാരുടെ പഠിപ്പിക്കലുകൾ സ്വാധീനിച്ചിരുന്നു 1877-ൽ റസ്സലും, നെൽസൺ ബാർബ്ബർ എന്ന വ്യക്തിയും ചേർന്ന് "പ്രഭാത മുന്നോടി" എന്ന മാസികയും,"മൂന്ന് ലോകങ്ങൾ" എന്ന പുസ്തകവും എഴുതുകയുണ്ടായി.
ബൈബിൾ കാലക്കണക്കനുസരിച്ച് 1914-ൽ 2520 വർഷത്തെ "ജാതികളുടെ കാലം" അവസാനിക്കുമെന്നും അങ്ങനെ ക്രിസ്തു സ്വർഗ്ഗത്തിൽ രാജാവാകാനുള്ള സമയം അപ്പോഴാണെന്നും അതിൽ ഇവർ പറയുകയുണ്ടായി.
പിന്നീട് റസ്സലും നെൽസൺ ബാർബ്ബറും തമ്മിൽ അഭിപ്രായ വ്യത്യാസം ഉടലെടുത്തതിനാൽ ഇവർ സമാധാനപൂർണ്ണമായി പിരിയുകയുണ്ടായി.
താൻ ഗവേഷണത്തിലൂടെ കണ്ടെത്തിയ ധാരാളം പഠിപ്പിക്കലുകളും, ബൈബിൾ കാലക്കണക്കും വ്യാഖ്യാനിച്ചുകൊണ്ട് സീയോന്റെ വീക്ഷാഗോപുരം എന്ന മാസിക റസ്സൽ പ്രസിദ്ധീകരിക്കുകയുണ്ടായി.
അന്ത്യകാലം ആഗതമായതിനാൽ ക്രിസ്തുവിന്റെ മറുവിലയിൽ വിശ്വസിച്ച് മാനസാന്തരപ്പെടണമെന്ന് ആ ലേഖനങ്ങളിൽ അദ്ദേഹം ഉത്ബോധിപ്പിക്കുകയുണ്ടായി.
കൂടാതെ യേശുക്രിസ്തു ദിവ്യത്വം ഉള്ളവനാണെങ്കിലും ആ ദിവ്യത്വം പുത്രനു പിതാവിൽ നിന്ന് അനുസരണത്തിലൂടെ ലഭിച്ച ഒരു ദാനം ആണെന്നായിരുന്നു അദ്ദേഹത്തിന്റെ കാഴ്ചപ്പാട്.
പിന്നീട് 1881-ൽ സീയോന്റെ വാച്ച് ടവർ സൊസൈറ്റി എന്ന നിയമപരമായ കോർപ്പറേഷൻ ആരംഭിക്കുകയും, 1884-ൽ റസ്സൽ അതിന്റെ പ്രസിഡന്റ് ആകുകയും ചെയ്തു.
മുപ്പതിലധികം സഭകൾ സ്ഥാപിതമാകുകയും അവയിൽ ആരാധന നടത്തപ്പെടേണ്ട ക്രമം റസ്സൽ അവ സന്ദർശിച്ച് പഠിപ്പിക്കുകയും ചെയ്തു.
മികച്ച ഒരു പ്രഭാഷകനും, ബൈബിൾ ഗവേഷകനും, എഴുത്തുകാരനുമായിരുന്ന റസ്സൽ നിരവധി പുസ്തകങ്ങളെഴുതുകയും, ലോകവ്യാപകമായി പ്രഭാഷണങ്ങൾ നടത്തുകയുമുണ്ടായി.
തനിക്ക് എന്തെങ്കിലും ദിവ്യവെളിപ്പെടുത്തൽ ഉള്ളതായി അദ്ദേഹം അവകാശപ്പെട്ടില്ല, മറിച്ച് താൻ ബൈബിൾ ഗവേഷണത്തിലൂടെ കണ്ടെത്തിയ കാര്യങ്ങളാണ് ഈ പ്രസിദ്ധീകരണങ്ങളിലൂടെ വെളിപ്പെടുത്തുന്നതെന്നാണ് അദ്ദേഹം പറഞ്ഞത്.
ബൈബിൾ വിദ്യാർത്ഥികളുടെ പ്രവർത്തനം
റസ്സലിന്റെ പ്രഭാഷണങ്ങൾ ശ്രവിച്ചവരും, പ്രസിദ്ധീകരണങ്ങൾ വായിച്ചവരും പല സ്ഥലങ്ങളിലായി അദ്ദേഹത്തിന്റെ പ്രസിദ്ധീകരണങ്ങൾ പഠിക്കാൻ കൂടുകയുണ്ടായി.
1903 ആയതോടെ അദ്ദേഹത്തിന്റെ പ്രഭാഷണങ്ങൾ 4000 പത്രങ്ങളിലായി അമേരിക്കൻ ഐക്യനാടുകളിലെയും കാനഡയിലെയും 15 ദശലക്ഷം ആളുകളിലെത്തുകയുണ്ടായി.
1914-ൽ സൃഷ്ടിപ്പിൻ ഫോട്ടോ നാടകം എന്ന ഒരു ദൃശ്യ-ശബ്ദ പ്രദർശനം ലോകവ്യാപകമായി നടത്തുകയുണ്ടായി.
1916-ൽ റസ്സൽ അന്തരിച്ചു.
റസ്സലിന്റെ മരണത്തെ തുടർന്ന് സംഘടനയുടെ മേൽനോട്ടം ആരു വഹിക്കുമെന്ന കാര്യത്തിൽ അഭിപ്രായവ്യത്യാസം ഉടലെടുത്തു.
ജോസഫ് ഫ്രാങ്ക്ലിൻ റുതർഫോർഡിന് വാച്ച് ടവർ സൊസൈറ്റിയുടെ മേൽനോട്ടം നിലനിർത്താനാവുകയും അങ്ങനെ അദ്ദേഹം സൊസൈറ്റിയുടെ രണ്ടാമത്തെ പ്രസിഡന്റാവുകയും ചെയ്തു.
അദ്ദേഹത്തിന്റെ സ്ഥാനാരോഹണത്തിനു ശേഷം 1918-ൽ അദ്ദേഹമുൾപ്പെടെ വാച്ച്ടവർ സംഘടനയുടെ ബോർഡ് ഓഫ് ഡയറക്റ്റേഴ്സിലെ അംഗങ്ങളെ വ്യാജ ആരോപണത്തിനു പേരിൽ കുറ്റം ചുമത്തി 20 വർഷത്തേക്ക് ജയിൽ ശിക്ഷ വിധിച്ച് തടങ്കലിൽ ആക്കി.
എന്നാൽ പിന്നീട് അപ്പീലിലൂടെ 1919-ൽ കുറ്റവിമുക്തരായ ഇവർ തീക്ഷ്ണമായി പ്രവർത്തിക്കുകയും തുടർന്ന് ധാരാളം നവീകരണങ്ങൾ തങ്ങളുടെ പഠിപ്പിക്കലുകളിൽ വരുത്തുകയും ചെയ്തു.
യഹോവയുടെ സാക്ഷികൾ എന്ന പുനർനാമകരണം
1931-ൽ അമേരിക്കൻ ഐക്യനാടുകളിലെ ഒഹായോയിൽ വച്ച് നടന്ന ഒരു സമ്മേളനത്തിൽ "നിങ്ങൾ എന്റെ സാക്ഷികൾ എന്നു യഹോവയുടെ അരുളപ്പാടു;" എന്ന യെശയ്യാവ് 43:10-12 തിരുവെഴുത്തുകളെ ആധാരമാക്കി യഹോവയുടെ സാക്ഷികൾ എന്ന നാമം സ്വീകരിച്ചതായി അറിയിച്ചു.
റസ്സലിന്റെ മരണത്തിനു ശേഷം വാച്ച്ടവർ സംഘടനയുമായുള്ള ബന്ധം ഉപേക്ഷിച്ച പല ബൈബിൾ വിദ്യാർത്ഥികൂട്ടങ്ങളിൽ നിന്നും തങ്ങളെ വ്യത്യസ്തരാക്കി നിലനിറുത്താൻ ഈ പുതിയ നാമം സഹായകമായിതീർന്നു.
1942-ൽ റുതർഫോർഡ് മരിച്ചതിനു ശേഷം പിന്നീട് ഭരണസംഘത്തിലെ അംഗങ്ങളായിരുന്ന നാഥാൻ എച്ച്. നോർ (1942-1977), ഫ്രെഡറിക്ക് ഫ്രാൻസ് (1977–1992), മിൽട്ടൺ ഹെൻഷൽ (1992–2000) എന്നിവരായിരുന്നു വാച്ച് ടവർ സൊസൈറ്റിയുടെ തുടർന്നുവന്ന പ്രസിഡന്റുമാർ.
വാച്ച്ടവർ സൊസൈറ്റിയുടെ പ്രസിഡന്റ് എന്നത് നിയമപരമായ ആവശ്യങ്ങൾക്ക് മാത്രമെ ഉപയോഗിക്കുന്നുള്ളു, 1976 മുതൽ ഒരു ഭരണസംഘമാണ് യഹോവയുടെ സാക്ഷികളുടെ സംഘടനയ്ക്ക് മേൽനോട്ടം നടത്തുന്നത്.
2000 മുതൽ ഭരണസംഘത്തിലെ അംഗമല്ലാത്ത ഡോൺ എ. ആഡംസാണ് വാച്ച്ടവർ സൊസൈറ്റിയുടെ പ്രസിഡന്റ്.
യഹോവയുടെ സാക്ഷികളുടെ കേരളത്തിലെ ഒരു ആരാധനാലയം (രാജ്യഹാൾ) .
ഈ മതത്തിലെ പ്രവർത്തകർ 1905-ലാണ് കേരളത്തിൽ പ്രചാരണത്തിനായെത്തിയത്, എന്നാൽ 1950-കളിലാണ് ഇവർ സജീവമായിത്തുടങ്ങിയത്.
യഹോവയുടെ സാക്ഷികൾ എന്നതാണ് ഔദ്യോഗിക നാമമെങ്കിലും കേരളത്തിൽ ഇവരെ "യഹോവാ സാക്ഷികൾ" എന്ന് പൊതുവെ ജനങ്ങൾ വിളിക്കുന്നു.
തിരുവനന്തപുരം ജില്ലയിൽ യഹോവയുടെ സാക്ഷികളുടെ സ്ഥാപകനായ സി.റ്റി.
റസ്സൽ 1912ൽ പ്രസംഗിച്ച സ്ഥലം ഇപ്പോൾ റസ്സൽപുരം എന്നറിയപ്പെടുന്നു.
അന്നത്തെ തിരുവിതാംകൂർ മഹാരാജാവ് റസ്സലിനെ കൊട്ടാരത്തിലേക്കു ഹാർദ്ദവമായി സ്വാഗതം ചെയ്തു.
റസ്സലിന്റെ ചിത്രം രാജാവ് ആവശ്യപ്പെടുകയും പിന്നീട് അത്  കൊട്ടാരത്തിൽ സൂക്ഷിക്കപ്പെടുകയുമുണ്ടായി.
തിരുവനന്തപുരം സർവകലാശാല സെനറ്റ് ഹാളിൽ ആ ചിത്രം ഇന്നും കാണാവുന്നതാണ്.
മല്ലപ്പള്ളി , മീനടം , പാമ്പാടി , വാകത്താനം , കങ്ങഴ , അയർക്കുന്നം , പുതുപ്പള്ളി എന്നിവടങ്ങളിൽ ആദ്യകാലത്ത് പ്രവർത്തനം നടന്നിരുന്നു.
ഇപ്പോൾ കേരളമൊട്ടാകെ സജീവമാണ്.
കേരളത്തിൽ പതിനയ്യായിരത്തിൽ അധികം വിശ്വാസികൾ ഉള്ളതായി കണക്കാക്കുന്നു.
കേരളത്തിന്റെ പല ഭാഗങ്ങളിലും വർഷത്തിൽ മൂന്നു തവണ ഇവർ കൺവൻഷൻ നടത്താറുണ്ട്.
ഒക്ടോബർ 29, 2023 യഹോവയുടെ സാക്ഷികളുടെ കേരളത്തിലെ ചരിത്രത്തിൽ ഒരു ഇരുണ്ട ദിനം ആയിരുന്നു.
കളമശ്ശേരി സാമ്രാ ഇന്റർനാഷണൽ കൺവെൻഷൻ സെന്ററിൽ വെച്ച് നടത്തപ്പെട്ട യഹോവയുടെ സാക്ഷികളുടെ മേഖല കൺവെൻഷന് നേരെ ഉണ്ടായ ബോംബ് സ്ഫോടനത്തിൽ എട്ട് വിശ്വാസികൾ കൊല്ലപ്പെടുകയും അമ്പതോളം പേർക്ക് പരിക്ക് ഏൽക്കുകയും ചെയ്തു.
സംഭവവുമായി ബന്ധപ്പെട്ട് ഡോമിനിക്ക് മാർട്ടിൻ എന്ന ആളെ അറസ്റ്റ് ചെയ്യുകയുണ്ടായി.
യഹോവയുടെ സാക്ഷികളുടെ വിശ്വസങ്ങളോടുള്ള എതിർപ്പ് ആണ് സ്ഫോടനം നടത്താൻ പ്രേരണ ആയതെന്ന് പ്രതി പോലീസിനോട് വെളിപ്പെടുത്തി.
സംഘടനാക്രമീകരണം
യഹോവയുടെ സാക്ഷികൾ മുകളിൽ നിന്ന് താഴേക്കുള്ള രീതിയിൽ സംഘടിതരാണ്.
അവരുടെ മേൽനോട്ടം നടത്തുന്നവർ, ദൈവത്തിന്റെ ഭൗമീക സംഘടന ഇവരുടെതാണ് എന്ന രീതിയിൽ ഇതിനെ ദിവ്യാധിപത്യപരം എന്ന് വിളിക്കുന്നു.
ഇവരുടെ സംഘടനയുടെ നിയമപരമായ കോർപ്പറേഷൻ "വാച്ച്ടവർ" എന്ന പേരിൽ രജിസ്റ്റർ ചെയ്യപ്പെട്ടിരിക്കുന്നു.
ആഗോളമായി ഭരണസംഘത്തിനു കീഴിൽ
യഹോവയുടെ സാക്ഷികൾ അമേരിക്കൻ ഐക്യനാടുകളിലെ ന്യൂയോർക്കിലുള്ള ബ്രൂക്ക്ലിൻ കേന്ദ്രമാക്കിയുള്ള ഒരു ഭരണ സംഘത്താൽ (അംഗസംഖ്യ വ്യത്യാസപ്പെടാവുന്ന ഒരു കൂട്ടം പുരുഷന്മാർ, 2011 മുതൽ എഴ് പേർ, എല്ലാവരും തന്നെ അഭിഷിക്ത വർഗ്ഗത്തിൽ പെട്ടവർ അതായത് മരണാനന്തരം സ്വർഗ്ഗീയ ജീവൻ ലഭിക്കുമെന്ന് പ്രത്യാശ പ്രകടിപ്പിക്കുന്നവരാൽ) നയിക്കപ്പെടുന്നു.
ഇവരുടെ അംഗത്വത്തിന് തെരഞ്ഞെടുപ്പ് ഇല്ല, നിലനിൽക്കുന്ന അംഗങ്ങൾ തന്നെ പുതിയ അംഗങ്ങളെ തീരുമാനിക്കുന്നു.
ഒന്നാം നൂറ്റാണ്ടിലെ ആദിമക്രിസ്ത്യാനികൾ ഒരു ഭരണസംഘത്താലാണ് നയിക്കപ്പെട്ടത് എന്നിവർ കരുതുന്നതിനാലാണ് ഇവരും അങ്ങനെ പിന്തുടരുന്നത്.
ഭരണസംഘം ബൈബിളിൽ കാണപ്പെടുന്ന ദൈവത്തിന്റെ വിശ്വസ്തനും ബുദ്ധിമാനുമായ ദാസ വർഗ്ഗത്തിന്റെ (അഭിഷിക്തരെന്ന് സ്വയം വെളിപ്പെടുത്തുന്ന ഇപ്പോൾ ഏകദേശം 13,000 യഹോവയുടെ സാക്ഷികളുടെ) വക്താക്കളായി വിശേഷിപ്പിക്കപ്പെടുകയും, അവരെ പ്രതിനിധീകരിച്ച് ലോകവ്യാപകമായി സാക്ഷികൾക്ക് ആത്മീയ ഭക്ഷണം വിതരണം ചെയ്യാൻ നിയമിതരായവരായി പറയപ്പെടുന്നു.
ഭരണസംഘമാണ് ഇവരുടെ പ്രസിദ്ധീകരണം, അസംബ്ലി പരിപാടികളുടെ ആസൂത്രണം, സുവിശേഷ വേല എന്നിവയ്ക്ക് മേൽനോട്ടം നടത്തുന്നത്.
പ്രാദേശിക ആസ്ഥാന കമ്മിറ്റികളുടെ നിയമനം, ഡിസ്ട്രിക്റ്റ് മേൽവിചാരകൻമാരുടെ നിയമനം, സഞ്ചാര മേൽവിചാരകൻമാരുടെ നിയമനം എന്നിവ ഇവർ നേരിട്ട് നടത്തുന്നു.
സഞ്ചാര മേൽവിചാരകൻമാർ അവർക്ക് നിയമിച്ചിട്ടുള്ള സഭകൾ (രാജ്യഹാളുകൾ) സന്ദർശിച്ച് അവിടത്തെ കാര്യങ്ങൾക്ക് മേൽനോട്ടം നടത്തുന്നു.
ഡിസ്ട്രിക്റ്റ് മേൽവിചാരകൻമാർ ഒരുകൂട്ടം സഞ്ചാര മേൽവിചാരകൻമാർക്ക് മേൽനോട്ടം നടത്തുന്നു.
ഡിസ്ട്രിക്റ്റ് മേൽവിചാരകൻമാർ പ്രാദേശിക ആസ്ഥാന കമ്മിറ്റിയിൽ നിന്ന് നിർദ്ദേശങ്ങൾ സ്വീകരിക്കുന്നു.